Publication: Magyar Közlöny
Issue: MK-2003-145 (Year: 2003, Number: 145)
Era: 1990-2004
Section: Az Alkotmánybíróság 8/2003. (III. 14.) AB határozatában alkotmányos követelményként azt is meghatározta,
Paragraph Index: 155

(1) bekezdésében rögzített határidõ megtartásával kerül sor. 1.5. A Házszabály 107. § (1) bekezdése szerint a zárószavazás elõtti módosító javaslatot legkésõbb annak az ülésnapnak a megnyitása elõtt egy órával lehet benyújtani, amely ülésnap napirendjén az adott törvényjavaslat zárószavazása szerepel. Ez a rendelkezés vonatkozik a törvény újratárgyalására is. A Kórháztv. újratárgyalására a 2003. június 23-án 20 órakor kezdõdött rendkívüli ülésen került sor. Az országgyûlési képviselõk a Kórháztv. újratárgyalására összehívott rendkívüli ülésrõl, illetve a napirendi javaslatról csak 15 óra után értesülhettek. Ezt követõen az Országgyûlés még ülésezett, szavazásokat tartottak. Az országgyûlési képviselõknek tehát nem volt lehetõségük arra, hogy a Házszabály 107. § (1) bekezdésének megfelelõen módosító indítványt készítsenek, s nyújtsanak be. A módosító indítványok benyújtásának az ellehetetlenülése is akadályát képezte a Kórháztv. érdemi újratárgyalásának.

Source: https://magyarkozlony.hu/hivatalos-lapok/42ecc5b5a8eae0ec02ab00ba2551bc8d78311f8d/dokumentumok/db6b089b450ec31c753b9f33688c0b0dbb03fd00/letoltes